Държавен вестник, бр. 21, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  21
(2) Съветът по защита:
1. разглежда писмените отчети на главния 
прокурор относно изпълнението на Програ­
мата за защита;
2. разглежда предложения за включване в 
Програмата за защита в случаите, предвидени 
в закона.
(3) Заседанията на Съвета по защита се 
ръководят от министъра на правосъдието.
(4) В случаите по ал. 2, т. 1 Съветът по за­
щита провежда заседания на всеки три месеца. 
(5) В случаите по ал. 2, т. 2 Съветът по 
защита провежда заседание в срок три дни от 
постъпване на предложението. При отсъствие 
или невъзможност за участие на някой от чле­
новете той се представлява от оправомощен 
негов заместник. 
(6) Решенията на Съвета по защита се 
вземат с мнозинство повече от половината 
от присъстващите членове и са окончателни.
(7) Съветът по защита приема правила за 
работата си.
(8) Членовете на Съвета по защита не мо­
гат да разгласяват информацията, която им е 
станала известна във връзка с изпълнението 
на Програмата за защита.“
§ 5. В чл. 14 се правят следните изменения 
и допълнения:
1. Алинея 1 се изменя така:
„(1) Бюрото по защита е самостоятелна 
организационна структура при главния про­
курор. Главният прокурор назначава директор 
на Бюрото по защита.“
2. В ал. 2 думите „на Съвета по защита“ 
се заличават.
3. Създава се нова ал. 3:
„(3) Наред с функциите си по осъществяване 
на Програмата за защита Бюрото по защита:
1. организира и осъществява личната фи­
зическа охрана на защитени свидетели, техни 
възходящи, низходящи, братя, сестри, съпруг 
или лица, с които те са в особено близки 
отношения, при условията и по реда на На­
казателно-процесуалния кодекс;
2. довежда принудително лица до орган на 
съдебната власт, когато това е разпоредено 
от главния прокурор или от оправомощен от 
него заместник;
3. охранява и обезпечава провеждането 
на действия по разследването, когато това 
е разпоредено от главния прокурор или от 
оправомощен от него заместник;
4. получава от Министерството на вътреш­
ните работи и от Държавна агенция „На­
ционална сигурност“ информация, свързана 
с изпълнението на функциите си; видът на 
информацията и редът за предоставянето є се 
уреждат в съвместна инструкция на главния 
прокурор, министъра на вътрешните работи 
и председателя на Държавна агенция „Наци­
онална сигурност“.“
4. Досегашните ал. 3, 4 и 5 стават съот­
ветно ал. 4, 5 и 6.
5. Досегашната ал. 6 става ал. 7 и се из­
меня така:
„(7) Бюрото по защита се отчита на все­
ки 6 месеца пред Висшия съдебен съвет за 
изразходваните средства по приложение на 
Програмата за защита – общо и за всеки 
конкретен случай.“
6. Досегашните ал. 7 и 8 се отменят.
§ 6. В глава втора, раздел ІІ се създават 
чл. 14в – 14е:
„Чл. 14в. Устройството и правилата за 
дейността на Бюрото по защита се уреждат 
от главния прокурор съгласувано с Висшия 
съдебен съвет.
Чл. 14г. При изпълнение на правомощията 
си служителите на Бюрото по защита са длъж­
ни да зачитат достойнството на гражданите и 
техните права и законни интереси.
Чл. 14д. (1) Служителите на Бюрото по 
защита при осъществяване на функциите си 
имат правата и задълженията по чл. 55, ал. 1, 
2, 4, 5 и 6, чл. 56, 57, 61, чл. 63 – 68, чл. 69 – в 
случаите по чл. 61, ал. 1, т. 1, 4 и 5, чл. 72, 
73, чл. 74, ал. 1, 2 и 5 и чл. 89 от Закона за 
Министерството на вътрешните работи и по 
Указ № 904 за борба с дребното хулиганство 
(обн., ДВ, бр. 102 от 1963 г.; изм., бр. 36 от 
1979 г., бр. 38 от 1998 г., бр. 96 от 2004 г., 
бр. 27 от 2009 г.; Решение № 3 на Конститу­
ционния съд на РБ – бр. 38 от 2011 г.; изм., 
бр. 93 от 2011 г.).
(2) По отношение на служителите на Бюрото 
по защита се прилагат разпоредбите на част 
трета, глави петнадесета – двадесета от Закона 
за Министерството на вътрешните работи.
Чл. 14е. Гражданите и длъжностните лица 
са длъжни да оказват съдействие на служи­
телите от Бюрото по защита при изпълнение 
на техните задължения, включително да им 
предоставят сведения и документи при опаз­
ване на държавната, служебната и търговската 
тайна и личната информация.“
§ 7. В чл. 15 се правят следните изменения:
1. В ал. 1 думите „Съвета по защита“ се 
заменят с „главния прокурор“.
2. Алинея 4 се изменя така:
„(4) Когато не се произнася служебно, 
окръжният прокурор или съдията-докладчик 
разглежда искането незабавно след получава­
нето му и внася обосновано предложение до 
главния прокурор за включване в Програмата 
за защита или отказва да внесе предложение.“
§ 8. Член 17 се изменя така:
„Чл. 17. (1) По искане на главния прокурор 
директорът на Бюрото по защита му пред­
ставя незабавно становище относно степента 
на заплахата за лицето, за което се отнася 
предложението на окръжния прокурор или на 
съдията-докладчик.